**Z A P I S N I K**

1. seje Sveta šole II. gimnazije Maribor v šolskem letu 2022/23, dne 12. 10. 2022

Prisotni: dr. T. Angleitner Sagadin, mag. B. Bedenik, L. Galuf, K. Kaučič, D. Kravanja, M. Mohorko, B. Svetel, M. Krumpak (pomočnica ravnatelja) in T. Zagoranski

Opravičeno odsotna: mag. N. Brumen, I. Rajić Kranjac in V. Vervega

Odsotna: D. Đonlagić (naknadno opravičila)

Dnevni red:

1. Potrditev zapisnika zadnje redne seje sveta šole v šolskem letu 2021/2022, zapisnika zadnje korespondenčne seje sveta šole v šolskem letu 2021/22 in prve korespondenčne seje sveta šole v šolskem letu 2022/2023
2. Obravnava in sprejem Poročila o delu za šolsko leto 2021/22
3. Obravnava in sprejem Letnega delovnega načrta za šolsko leto 2022/23
4. Imenovanje pritožbene komisije
5. Sprejem predloga vpisa za šolsko leto 2023/2024
6. Druge aktualne informacije

Predsednica sveta šole je pozdravila vse prisotne in jih prosila, da se na kratko predstavijo, ker se vsi ne poznajo.

Nato je predlagala dnevni red, ki so ga člani sveta šole soglasno potrdili.

**Ad. 1. Potrditev zapisnika zadnje redne seje sveta šole v šolskem letu 2021/2022, zapisnika zadnje korespondenčne seje sveta šole v šolskem letu 2021/22 in prve korespondenčne seje sveta šole v šolskem letu 2022/2023**

Predsednica sveta šole je prebrala, kaj so na posameznih sejah obravnavali, in ker na navedeno ni bilo pripomb ali vprašanj, je bil vsak zapisnik posebej z glasovanjem soglasno potrjen.

**Ad. 2 Obravnava in sprejem Poročila o delu za šolsko leto 2021/22**

Pomočnica ravnatelja je povedala, da so poročilo vsi prisotni že slišali in zato ga je na kratko povzela. Povedala je, da je po uspešno opravljenih izpitih dijakov v septembru uspešnost sedaj 100 %. Povprečno je uspeh v vseh letnikih visok, podoben obdobju pred korono. Dodala je še, da imajo dijaki športniki v tretjih letnikih na prošnjo podaljšano šolsko leto, ki se zaključi do konca oktobra. V 4. letnikih je 6 dijakov neocenjenih. Popravnih izpitov je bilo lani več, predmetnih pa manj. Pri maturi smo imeli odlične rezultate (37 dijakov je bilo zlatih maturantov, lani jih je bilo 45). Število vzgojnih ukrepov je zanemarljivo. DrugaDruga se vrača na stare tirnice, spet smo imeli 79 aktivnosti – EST, Gnosis, Druga Scena, francosko gledališče, Drugajanje, pevski zbor, orkester, kulturni maraton, razne delavnice, ipd. Pri projektih sta zaključena RAST in NA-MA Poti. Število tekmovanj je primerljivo z lanskim letom, 6 dijakov se je udeležilo olimpijad. Kar se tiče šolskih nagrad, jih je bilo spet zelo veliko. Predsednico sveta šole je zanimalo, ali bi lahko komisija prevetrila merila, pa je pomočnica ravnatelja povedala, da je to v načrtu (Pravilnik – ocena je 4,80, kar natančno določa merilo).

**Sklep 1: Poročilo o delu za šolsko leto 2021/2022 je soglasno sprejeto.**

**Ad 3. Obravnava in sprejem Letnega delovnega načrta za šolsko leto 2022/23**

Pomočnica ravnatelja je povedala, da so naše prioritete:

* dvig digitalnih kompetenc učiteljev in dijakov (v okviru projekta DDK),
* aktivnosti za izboljšanje učnih praks dijakov (učenje učenja, kar izvajajo razredniki, svetovalna služba, dobro bi bilo, da bi to bil tudi kdo izven šole),
* uspešna uvedba modula Aktivno državljanstvo (to je modul v okviru OIV – 35 ur) in
* odpravljanje negativnih posledic pouka na daljavo.

Na kratko je povzela naslednje: tudi letos bomo izvajali **program** gimnazije, športne gimnazije in mednarodne mature; nadaljevali bomo z **dejavnostmi DrugaDruga** (91 načrtovanih) – prijave preko aplikacije kot za IŠ ure, muzikal EST je že razprodan, gostoval bo v Cankarjevem domu, Mladinski pevski zbor načrtuje tudi tekmovanje v tujini, manjka jim fantov … Pri **projektih** smo pridobili dva nova Erasmus projekta; **vpis** – šola je polna, imamo 31 oddelkov, 834 dijakov, problem imamo pri vpisu dijakov v športni oddelek zaradi dodatnega oddelka na III. gimnaziji Maribor; **zaposlitve** - s 1. novembrom dobimo pripravnika pri zgodovini, odprti so razpisi za knjižničarja, laboranta pri biologiji, učitelja geografije in učitelja angleščine.

Z glasovanjem je bil sprejet naslednji:

**Sklep 2: Letni delovni načrt za šolsko leto 2022/2023 je bil soglasno sprejet.**

**Ad 4. Imenovanje pritožbene komisije**

Predsednica sveta šole je prebrala predlog sklepa o imenovanju pritožbene komisije s člani in njihovimi namestniki, ob tem pa je L. Galufa zanimal razlog imenovanja te komisije. Pomočnica ravnatelja je povedala, da je namen komisije varstvo pravic dijakov, obvezno pa mora biti imenovan tudi en zunanji član. Zadnja leta komisija ni imela dela.

**Sklep 3: Svet šole je soglasno potrdil imenovanje pritožbene komisije.**

**Ad 5. Sprejem predloga vpisa za šolsko leto 2023/2024**

M. Mohorka je zanimalo, kako je s prostorsko stisko, pa mu je pomočnica ravnatelja odgovorila, da je šola polna, MIZŠ pa je letos pozvalo šole, da bi povečale vpis zaradi močnejših generacij, ki prihajajo, a žal mi te možnosti nimamo. Pomočnica je tudi povedala, da je predlog za vpis enak, kot je bil za letošnje šolsko leto, rezultat dodatnega razreda MM, ki smo ga letos vpisali, pa bo znan v dveh letih, ko bo za nami prva matura.

**Sklep 4: Svet šole je soglasno sprejel predlog vpisa za šolsko leto 2023/2024.**

**Ad 6. Druge aktualne informacije**

1. Pomočnica ravnatelja je povedala, da je bilo na svetu staršev izpostavljeno pogosto opravičevanje staršev zaradi manjkanja njihovih otrok pri pisanju testov. Naši dijaki so res sposobni sami predelati snov, meni pa, da je vseeno boljše, če so redno pri pouku.

Dodatnih vprašanj ali mnenj ni bilo, zato se je predsednica sveta šole zahvalila pomočnici ravnatelja za vse informacije in prisotnim za udeležbo.

1. redna seja sveta šole je bila zaključena ob 18.00.

Številka: 900-2/2022/5

Datum: 25. 10. 2022

Zapisala: Predsednica sveta šole:

Tatjana Zagoranski Barbara Bedenik